पाएं अपने शहर की ताज़ा ख़बरें और फ्री ई-पेपरडाउनलोड करें
लगातार सामने आ रहे पश्चिमी विक्षोभ से इस बार गर्मियों के मौसम में अभी तक उतनी गर्मी नहीं रही जितनी आमतौर पर रहती है। पश्चिमी राजस्थानी हवाओं का असर गर्मी के दिनों में अभी तक सामने नहीं आया है। बीते दो दिनों से मौसम में बदलाव है।
जबलपुर के अलावा पूर्वी मध्यप्रदेश के शहरों में तेज हवाओं के साथ बारिश के आसार बने हुये हैं। मौसम विभाग का कहना है कि अभी आने वाले 3 दिनों तक इस तरह का मौसम रहेगा जिसमें तेज हवाओं के साथ बूँदाबाँदी होगी। रविवार को ही मौसम के अनेक रंग देखने मिले। धूप खिली, बादल आये, बूँदाबाँदी भी हुई। लेकिन कुछ दिन बाद इस तरह के मौसम में बदलाव होगा।
मई का दूसरा सप्ताह शुरू होते ही पारा ऊपर की ओर जाएगा। रविवार को शहर का अधिकतम तापमान 36.9 डिग्री दर्ज िकया गया जो सामान्य से 3 डिग्री कम रहा। न्यूनतम तापमान 25.1 डिग्री दर्ज किया गया यह सामान्य से एक डिग्री कम रहा। शहर के आसपास अभी 4 से 5 किलोमीटर प्रति घण्टे की रफ्तार से दक्षिण-पश्चिमी हवाएँ चल रही हैं। आने वाले 24 घण्टों में गरज चमक के साथ बूँदाबाँदी भी हो सकती है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn